Tundus, et tiitel ÄRAOSTMATU hakkas Robespierre'ile üha enam meeldima. Ta muutus veelgi tõsimeelsemaks, usaldades vaid ühte inimest - Saint-Justi. Ta kehtestas uue religiooni (nn mõistuse religioon talle ei sobinud) - ÜLIMA OLENDI KULTUSe, mis saigi talle endale hukutavaks. Isegi nende jakobiinide silmis, kes teda jumaldasid, tundus 20. preriaalil aastal II (8. juunil 1794) aset leidnud Ülima Olendi püha (seda korraldas kunstnik J. L. David) ülepakutuna. Jäi mulje, et Ülim Olend pole keegi muu kui äraostmatu ise.